cyanic-selkie/wikianc huggingface dataset:
लेव वयगोटस्की
वयगोटस्की का मुख्य काम विकासात्मक मनोविज्ञान में था, और वह बच्चों कि एक सामाजिक वातावरण में व्यावहारिक गतिविधि के माध्यम से उभरते हुए व्यवहार से उन्के उच्च संज्ञानात्मक कार्यों की जान्च की। वयगोटस्की ने ज़ोन ओफ प्रोक्सिमल डिवेलोपमेन्ट की संकल्पना प्र्स्तुत की। इस में उन्होने काहा कि नई चीज़े सीखना हमारे पेहले सीखी हुई चीज़ो और अच्च्छे अनुदेशक की उपलभदी पर निरभर करता हे।
जीवनी
वयगोटस्की एक गैर -धार्मिक मध्यम वर्ग रूस यहूदी परिवार में ब्रेस्ट में, बेलारूस (तत्कालीन रूसी साम्राज्य का हिस्सा) के शहर में पैदा हुआ था। उनके पिता एक बैंकर था। उन्होंने बेलारूस, जहां वह सार्वजनिक और निजी दोनों शिक्षा प्राप्त की शहर में उठाया गया था। 1913 में भाइ़गटस्कि एक "यहूदी लॉटरी ' के माध्यम से मॉस्को विश्वविद्यालय में भर्ती कराया गया मॉस्को और सेंट पीटर्सबर्ग में विश्वविद्यालयों में प्रवेश के लिए एक तीन प्रतिशत यहूदी छात्र कोटा पूरा करने के लिए। उन्होंने कहा कि मानविकी और सामाजिक विज्ञान में रुचि थी , लेकिन उसके माता-पिता के आग्रह पर वे मॉस्को विश्वविद्यालय में मेडिकल स्कूल के लिए आवेदन किया। अध्ययन के पहले सेमेस्टर के दौरान उन्होंने लॉ स्कूल के लिए स्थानांतरित कर दिया। वहां उन्होंने कानून की पढ़ाई की और , समानांतर में , वह पूरी तरह से अधिकारी पर व्याख्यान में भाग लिया है, लेकिन निजी तौर पर वित्त पोषित और गैर डिग्री मास्को सिटी पीपुल्स विश्वविद्यालय देने "। उनके प्रारंभिक हितों कला में थे और उन्होंने एक साहित्यिक आलोचक , अपने समय के रीतिवाद के साथ मोहित हो आकांक्षी हो सकता है।
एन्जिल होटल
एन्जिल होटल (The Angel Hotel) चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स की एक इमारत है। इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है। ईमारत 1700 से एक सराय के रूप में उपयोग में लाई गई थी और 1985 में इसका पब के रूप में उपयोग बंद हो गया। यह ईमारत मॉनमाउथ के इतिहास में सबसे ज्यादा अवधि तक निरंतर प्रयोग किए जाने वाला पब था। इसमें दो मंजिलें हैं, छत में वेल्श पटिया हैं व एक डोरिक दरवाज़े का ढांचा है। उन्नीसवीं सदी के आखिर में यह होटल साइकिलिस्ट टूरिंग क्लब की मॉनमाउथ शाखा का मुख्यालय था। निवर्तमान समय में इसमें अब एक फर्नीचर की दुकान है।
समस्या
बाधा, कठिनाई या चुनौती को समस्या कहते हैं या ऐसी स्थिति जिसमें व्यक्ति सुल्झाने का प्रयत्न करता है।
उत्तम प्रचलन
उत्तम प्रचलन (Best practices) ऐसी पद्धतियाँ, तकनीकें या विधियाँ हैं जो सामान्य-रूप-से-स्वीकृत, अनौपचारिक रूप से मानकीकृत होती हैं। ये समय की कसौटी पर परखी और खरी उतरी हुई होती हैं। ये प्रायः 'सामान्य बुद्धि' (कॉमन सेंस) पर आधारित होती हैं और वहाँ प्रयोग की जाती हैं जहाँ कोई विषेष विधि मानकीकृत नहीं होती। महाभारत की कथा है कि छद्मवेषधारी 'धर्म' ने युधिष्ठिर से प्रश्न किया, "कः पन्थाः?" (कौन सा मार्ग यथेष्ट है?) इस पर युधिष्ठिर का उत्तर था- (तर्कः अप्रतिष्ठः, श्रुतयः विभिन्नाः, एकः ऋषिः न यस्य मतं प्रमाणम्, धर्मस्य तत्त्वं गुहायाम् निहितं, महाजनः येन गतः सः पन्थाः।)
अर्थ: ''जीवन जीने के असली मार्ग के निर्धारण के लिए कोई सुस्थापित तर्क नहीं है, श्रुतियां (शास्त्रों तथा अन्य स्रोत) भी भांति-भांति की बातें करती हैं, ऐसा कोई ऋषि/चिंतक/विचारक नहीं है जिसके वचन प्रमाण कहे जा सकें। वास्तव में धर्म का मर्म तो गुहा (गुफा) में छिपा है, यानी बहुत गूढ़ है। ऐसे में समाज में प्रतिष्ठित व्यक्ति जिस मार्ग को अपनाता है वही अनुकरणीय है। यहां प्रतिष्ठित या बड़े व्यक्ति से मतलब उससे नहीं है जिसने धन-संपदा अर्जित की हो, या जो व्यावसायिक रूप से काफी आगे बढ़ चुका हो, या जो प्रशासनिक अथवा अन्य अधिकारों से संपन्न हो, इत्यादि। प्रतिष्ठित वह है जो चरित्रवान् हो, कर्तव्यों की अवहेलना न करता हो, दूसरों के प्रति संवेदनशील हो, समाज के हितों के प्रति समर्पित हो, आदि-आदि।''
काराख़ानी ख़ानत
काराख़ानी ख़ानत ( Kara-Khanid Khanate ) मध्यकाल में एक तुर्की क़बीलों का परिसंघ था जिन्होंने मध्य एशिया के आमू-पार क्षेत्र और कुछ अन्य भूभाग में ८४० से १२१२ ईसवी तक अपनी ख़ानत (साम्राज्य) चलाई। इसमें कारलूक, यग़मा, चिग़िल​ और कुछ अन्य क़बीले शामिल थे जो पश्चिमी तियान शान और आधुनिक शिनजियांग इलाक़ों के रहने वाले थे। काराख़ानियों ने मध्य एशिया में ईरानी मूल के सामानी साम्राज्य का ख़ात्मा कर दिया और इसके बाद मध्य एशिया में तुर्की-भाषियों का अधिक बोलबाला रहा। काराख़ानी दौर में ही महमूद काश्गरी ने अपनी प्रसिद्ध 'दीवान-उ-लुग़ात​-उत-तुर्क' नामक तुर्की भाषा के कोष की रचना की।
नाम
'कारा' का मतलब तुर्की भाषाओँ में 'काला' (रंग) होता है। 'कारा-ख़ान' का मतलब 'काले रंग वाले ख़ान'। यह ठीक ज्ञात नहीं है कि इनको काला क्यों कहा जाता था लेकिन शायद यह नाम इस ख़ानत को स्थापित करने वाले कारलूक लोगों से आया हो। 'काराख़ानी' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
पतन
११वीं सदी के बाद काराख़ानियों में आपसी लड़ाईयाँ शुरू होया गईं और इसके पड़ोस में सलजूक तुर्क भी शक्तिशाली हो गए। काराख़ानी पश्चिमी और पूर्वी हिस्सों में बंट गए और फ़रग़ना वादी इनकी बीच की सरहद पर पड़ी। शुरू में तो बंटे हुए काराख़ानी भी सलजूकों से टक्कर ले पाए और कुछ देर के लिए उन्होंने सलजूकों के ख़ुरासान क्षेत्र के कुछ शहरों पर भी क़ब्ज़ा ज़माने में सफल हुए। लेकिन सन् १०८९ में सलजूकों ने समरक़ंद​ पर क़ब्ज़ा कर लिया। पश्चिमी काराख़ानियों ने सलजूकों की अधीनता स्वीकार कर ली। कुछ समय बाद पूर्वी काराख़ानी भी उनके अधीन हो गए।
११२५ में मध्य एशिया से दूर उत्तरी चीन में जुरचेन लोगों ने जब वहाँ बस रहे ख़ितानी लोगों के लियाओ राजवंश पर हमला किया तो ख़ितानी पश्चिम की ओर कूच करके सलजूक के अधीन काराख़ानी इलाक़ों में आ धमके। उन्होंने पश्चिमी काराख़ानियों को ख़ुजंद​ में हरा दिया और ११४१ में कारा-ख़ितान ख़ानत यहाँ का प्रमुख साम्राज्य हो गई। कारा-ख़ितानी बौद्ध धर्म और ओझा प्रथा में विश्वास रखते थे जबकि काराख़ानी मुस्लिम थे, फिर भी कारा-ख़ितानी धर्म-निरपेक्ष थे इसलिए उन्होंने अपने अधीन काराख़ानी रियासतों को चलने दिया। लेकिन १२१० में कुचलुग नाम के एक नायमन व्यक्ति ने धोखे से कारा-ख़ितान ख़ानत की सत्ता हथिया ली और मुस्लिम-विरोधी नीतियाँ लागू कर दीं जिस से विद्रोह भड़का। इसका फ़ायदा उठाकर १२१८ में मंगोल साम्राज्य की फ़ौजों ने सारे कारा-ख़ितान क्षेत्रों पर क़ब्ज़ा कर लिया और कुचलुग को मार डाला।
निर्भरता का सिद्धान्त
अंतरराष्ट्रीय राजनीति में नैर्भर्य सिद्धान्त यह है कि संसाधन, निर्धन एवं अल्पविकसित देशों के परिधि से धनी देशों के केन्द्र की ओर प्रवाहित होते हैं और निर्धन देशों को और गरीब करते हुए धनी देशों को और धनी बनाते हैं। नैर्भर्य सिद्धान्त इस मूल मान्यता पर आधारित है कि राजनैतिक एवं आर्थिक कारकों के बीच एक गहन सम्बन्ध होता है। ये दोनों कारक परस्पर प्रभावित करते हैं तथा काफी हद तक आर्थिक कारकों के आधार पर राजनीति में महत्वपूर्ण बदलाव देखने को मिलते हैं।
नैर्भर्य सिद्धान्त मूल रूप से मार्क्सवाद से प्रभावित रहा है। मार्क्सवाद के साथ-साथ होबसन व लेनिन के साम्राज्यवाद की अवधारणा ने इसे और शक्तिशाली बना दिया है। परन्तु चुंकी मार्क्सवादी 'राज्य' के अस्तित्व को नहीं मानते इसीलिए इसे 'नव-मार्क्सवादी' अवधारणा मानना अधिक तर्कसंगत होगा। वैसे तो यह अवधारणा अन्तर्राष्ट्रीय राजनीति में 1950 के दशक से विद्यमान है, परन्तु 1970 के दशक से ज्यादा महत्वपूर्ण बन गई है। इस काल के अन्तर्राष्ट्रीय राजनीति के अध्ययन हेतु राजनीतिक-आर्थिक तत्वों में सम्बन्ध पर अधिक बल दिया जाने लगा है।
इस सिद्धान्त के मुख्य समर्थकों में फ्रांसेस सांडर्स, स्टुअर्ट हालैंड और ंंपांल बरान, पॉल स्वीजी, हेरी मैडगाफ, एंड्रि गुंडर फैंक, अग्रहीरी इमेनुअल, समीर अमीन, इमेनुअल वालरस्टेन आदि प्रमुख हैं।
परिचय
1970 के दशक के बाद यह सिद्धान्त बहुत महत्वपूर्ण बन गया। निम्नलिखित कारणों से इस सिद्धान्त की चर्चा पर अधिक बल दिया जाने लगा-
विश्लेषण
इस सिद्धान्त को परिभाषित करना अति कठिन है, क्योंकि अलग-अलग लेखकों ने विभिन्न प्रकार से इसकी व्याख्या प्रस्तुत करने की कोशिश की है। मुख्य रूप से विभिन्न विद्वानों का मानना है कि -
इस सिद्धान्त को विश्लेषण की सुविधा हेतु दो भागों में विभाजित किया जा सकता है-
निर्भरता पर आधारित विश्लेषण
बहुत से विद्वानों ने इस सिद्धान्त को ‘केन्द्र’ व ‘परिधि’ के राष्ट्रों के मध्य हुई आर्थिक व राजनैतिक अन्तःक्रियाओं के रूप में देखा है। मूल रूप में उनकी सोच में विशेष अन्तर नहीं दिखाई पड़ता, परन्तु किसी कारक विशेष को अधिक व कम महत्व की दृष्टि से उन्हें तीन श्रेणियों में बांटा जा सकता है जिसका विवरण इस प्रकार से है -
संरचनात्मक स्कूल
इस वर्ग के अग्रणी लेखक के रूप में राऊल प्रबीसिच का नाम लिया जा सकता है जो संयुक्त राष्ट्र के दक्षिणी अमेरिकी आर्थिक आयोग के अध्यक्ष रहे। इसके साथ-साथ फुरटाडो व शंकल को भी इसी वर्ग में शामिल माना जा सकता है।
इस विचार के समर्थक विद्वान अंतरराष्ट्रीय व्यवस्था को केन्द्र व परिधि के राज्यों में बंटा हुआ मानते हैं। उनके अनुसार उत्पादन के परम्परागत तरीकों से केन्द्र के राष्ट्रों के पास अत्याधिक सम्पदा इकट्ठी हो गई है। इसीलिए उन विद्वानों का मानना है कि विकास व गैर विकास या अविकसित को अलग नहीं किया जा सकता, बल्कि ये दोनों एक ही सिक्के के दो पहलू हैं। इसके अतिरिक्त, न ही आज आन्तरिक व बाह्य कारकों के बीच अन्तर रखा जा सकता है, बल्कि दोनों एक दूसरे से जुड़े हुए हैं। इसीलिए लैटिन अमेरिकी देशों के आधारभूत औद्योगिक विकास के बाद ही उनको औपनिवेशिक व साम्राज्यवादी बन्धनों से मुक्ति मिल सकती है।
परन्तु इस वर्ग के विचारकों की उदारवादी एवं प्रगतिशील दोनों ही ने आलोचना की है। उदारवादियों का कहना है कि ये व्यापार चक्र के आर्थिक विकास प्रक्रिया पर पड़ने वाले प्रभाव का अध्ययन नहीं करते। जबकि प्रगतिशील विद्वानों का आरोप यह है कि संरचनात्मक स्कूल से जुड़े लोग शोषण के बारे में उचित व सही अध्ययन करने में असक्षम रहे हैं। इसके अतिरिक्त, ये विद्वान इस बात को भी नजर अन्दाज कर देते हैं कि परिधि वाले राष्ट्रों में विकास केन्द्र के राष्ट्रों द्वारा तकनीकों के विश्वीकरण के अतिरिक्त कुछ नहीं है।
अविकसितता का विकास
इस मत से जुड़े लोगों में प्रमुख हैं एंड्रिगुंडर फ्रैंक, पाल बरान, समीन अमीन आदि। ये विद्वान विश्व व्यवस्था को 'महानगरों' व 'उपग्रहों' के रूप मे विभाजित मानते हैं। फैंक का मानना है कि पूंजीवाद के माध्यम से हमेशा ‘उपग्रहों’ वाले राज्यों में 'गैर-विकास का विकास' होता है। महानगरों वाले राष्ट्र अपने अतिरिक्त पूंजी के लाभांश से इन्हें और अविकसित बना देते हैं। उपग्रहों वाले राज्यों में 'अविकसितता का विकास' (Development of Underdevelopment) एक सम्पूर्ण ऐतिहासिक प्रक्रिया का ही हिस्सा है, अपने आप में कोई स्वतन्त्र गतिविधि नहीं है। इसीलिए जब-जब इन उपग्रह वाले राष्ट्रों का महानगरों वाले राष्ट्रों के कमजोर बन्धन रहा है इन्होंने अपनी विकास दर को बढ़ाया है तथा जब जब ये उनसे अधिक जुड़े रहे हैं यह प्रक्रिया विपरीत रही है। इसीलिए किसी राष्ट्र में पिछड़ेपन का विकास पूंजीवादी व्यवस्था में उस राज्य के पदसोपान के आधार पर अध्ययन की जा सकती है। इसके अतिरिक्त, इसका उस समाज में स्थापित आर्थिक ढांचों के आधार पर भी मूल्यांकन किया जा सकता है।
इस मत की भी दो आधारों पर आलोचनाएं की गई हैं - प्रथम, पूंजी की उपलब्धता व पूंजीवाद दो अलग-अलग बिन्दु हैं सो उन्हें एक नहीं मानना चाहिए। द्वितीय, इस सिद्धान्त के आधार पर पूर्ण रूप से यह स्थापित नहीं किया जा सकता कि विकास से किस प्रकार लैटिन अमेरिकी देशों में पिछड़ेपन का विकास हुआ है।
निर्भरता-विकास स्कूल (partial development or dependent development school)
तीसरा वर्ग उन विचारकों का है जो निर्भरता व विकास के संबंधों को जुड़ा मानते हैं। इनमें से प्रमुख विचारक हैं - कारडोसों, फालेटो व ओसवाल्डो शंकल। इनका मानना है कि ऐतिहासिक-संरचनात्मक दृष्टि से दक्षिणी अमेरिकी देशों में पूंजी निवेश के संदर्भ में मूलभूत परिवर्तन आये हैं। उनका मानना है कि पूंजी निवेश कृषि या कच्चा माल के उत्पाद की बजाय तैयारशुदा माल में लगाया गया है तथा इसके जुड़े संयुक्त उद्यमों में स्थानीय व बाह्य पूंजीनिवेशकों में सहयोग रहा है। इसीलिए निर्भरता, पूंजीवाद वर्चस्व व विकास विरोधाभाषपूर्ण न होकर तीसरी दुनिया के देशों में एक संग्रहित वर्चस्व स्थापित करने की स्थिति रही है। इसीलिए उपभोक्ता वस्तुओं के उत्पाद को बढ़ा कर तीसरी दुनिया के देशों के शहरी आबादी की आवश्यकता की पूर्ति बाह्य बहुराष्ट्रीय कम्पनियों द्वारा की गई है। इसीलिए इन समाजों की संरचनात्मक व्यवस्था में बिखराव पैदा कर दिया गया है। इसीलिए इन बहुराष्ट्रीय कम्पनियों ने तीसरी दुनिया के देशों में निर्भरता से जुड़े विकास की स्थिति पैदा कर दी है।
यद्यपि इस वर्ग के विचारकों ने एक पूर्व निर्धारित व्याख्या से अलग हटकर नई व्याख्या दी है, परन्तु इससे वर्ग के सिद्धान्त को एक मूल ईकाई के रूप में उचित प्रयोग नहीं किया जा सका।
उपरोक्त तीनों वर्गों में विचारों में कहीं-कहीं भिन्नता भी देखने को मिलती है तथा परम्परागत मार्क्सवाद से भी कई संदर्भों में अलग है। परन्तु यह सत्य है कि इन सभी के अनुसार आर्थिक विकास की दृष्टि से ‘परिधि’ वाले राष्ट्र आज भी महानगरीय केन्द्रों पर निर्भर हैं। इसी कारण से शायद महानगरों मे 'विकास का विकास' तथा परिधि राष्ट्रों में 'अविकास का विकास' हो रहा है।
विश्व प्रणाली सिद्धान्त
विश्व प्रणाली सिद्धान्त के प्रमुख प्रणेता इमेनुअल वालरस्टेन को कहा जा सकता है जिन्होंने अपनी पुस्तक द मॉडर्न वर्ल्ड सिस्टम में इसका विस्तृत उल्लेख किया है। वालरस्टेन का मानना है कि इतिहास में दो प्रकार की विश्व प्रणालियां पाई जाती हैं - ‘विश्व साम्राज्य’ व ‘विश्व अर्थव्यवस्था’। दोनों में मुख्य अन्तर यह है कि संसाधनों के बंटवारे के बारे में किस प्रकार से निर्णय लिए जाते हैं। उनका मानना है कि ‘विश्व साम्राज्य’ व्यवस्था में शक्ति का प्रयोग 'परिधि राज्यों' से 'केन्द्र राज्यों' की ओर संसाधनों का बंटवारा किया जाता है। इसके विपरीत विश्व अर्थव्यवस्था प्रणाली में एक केन्द्रीयकृत राजनीतिक ढांचे का अभाव होता है। अतः कानून के द्वारा संसाधन का बंटवारा किए जाने की बजाए बाजार के माध्यम से इसे सम्पन्न किया जाता है। इस प्रकार यद्धपि संसाधनों के बंटवारे के सम्बन्ध में दोनों के तरीके भिन्न हैं परन्तु दोनों का ही कुल परिणाम एक समान है। वह है परिधी वाले राष्ट्रों से केन्द्रीय राज्यों की ओर संसाधनों का हस्तांतरण हो रहा है।
वालरस्टेन के अनुसार 'केन्द्र राष्ट्रों' की विशेषता है - प्रजातांत्रिक सरकारें, उच्च वेतन, कच्चे माल का आयात, तैयारशुदा माल का निर्यात, उच्च पूंजी निवेश, कल्याणकारी सेवाएं आदि। ठीक इसके विपरीत 'परिधि वाले राष्ट्रों' की विशेषताएं हैं - गैर-प्रजातान्त्रिक सरकार पद्धति, कच्चे माल का निर्यात, तैयार माल की आयात, निम्नस्तरीय वेतन, कल्याणकारी सेवाओं का अभाव। परन्तु वालरस्टेन निर्भरतावादियों से थोड़ा भिन्न हैं। वे केन्द्र व परिधि के इलावा राष्ट्रों की एक तृतीय श्रेणी 'सम परिधि' भी मानते हैं। इस प्रकार के राष्ट्रों की विशेषताएं हैं - सत्तात्मक सरकारें, कच्चे व तैयार माल का निर्यात, तैयार माल व कच्चे माल का आयात, कम वेतनमान, निम्न स्तरीय कल्याणकारी सेवाएं आदि।
वालरस्टेन का भी मानना है कि ये तीनों श्रेणी के राष्ट्र आपस में उत्पादन के शोषणात्मक तरीकों से जुड़े हुए हैं जिसके माध्यम से सम्पदा का हस्तांतरण परिधि के केन्द्र वाले राज्यों की तरफ हो रहा है। इसका मानना है कि क्रमिक उतार-चढ़ाव, धर्मनिरपेक्ष पद्धति एवं विरोधाभासों के कारण विश्व प्रणाली में संकट आते हैं। इन्हीं संकटों के कारण नई विश्व व्यवस्था का जन्म होता है।
वालरस्टेन के विश्व प्रणाली सिद्धान्त की मार्क्सवादियों एवं गैर-मार्क्सवादियों दोनों ही ने आलोचनाएं की है। कुछ लेखकों जैसे चेज व पून का मानना है कि वालरस्टेन ने इसे केवल आर्थिक कारकों तक ही सीमित कर दिया, जबकि अन्य कारकों की भी महत्वपूर्ण भूमिका होती है। द्वितीय, फ्रैंक व गिल का मानना है कि वालरस्टेन ने इस सारे प्रकरण को यूरोप केन्द्रित बना कर रख दिया जिसके उत्पत्ति मध्ययुगीन यूरोप से मानी जाती है। परन्तु यदि गहन अध्ययन किया जाए तो वर्तमान विश्व प्रणाली की जड़ें मध्ययुगीन यूरोप से कहीं अधिक मजबूत हैं।
आलोचनाएँ
निर्भरता के सिद्धान्त की निम्नलिखित प्रमुख आधारों पर आलोचनाएं की गई हैं-
उपयोगिता
उपरोक्त आलोचनाओं के बावजूद इस सिद्धान्त की उपयोगिता को भी नकारा नहीं जा सकता जो निम्नलिखित हैं-
अतः निष्कर्ष रूप में कहा जा सकता है कि निर्भरता के सिद्धान्त के माध्यम से केन्द्र (विकसित) एवं परिधि (विकासशील) राष्ट्रों के संबंधों के माध्यम से विश्व व्यवस्था के परिवर्तित स्वरूप को अध्ययन करने का प्रयास किया गया है। इस सिद्धान्त के माध्यम से वर्तमान व ऐतिहासिक संदर्भों में समन्वय पैदा करने के साथ-साथ पूंजीवाद के परिणामस्वरूप राष्ट्रों के संबंधों को समझने के उचित प्रयास किये गये हैं। यद्यपि विभिन्न विद्वानों के विचारों में भिन्नता अवश्य है, परन्तु आर्थिक कारक या पूंजीवाद के अंतरराष्ट्रीय राजनीति को समझने में महत्व प्रदान करने पर मुख्य तौर पर आम सहमति नजर आती है। लेकिन इस सिद्धान्त के वृहत स्वरूप व व्यष्टिपूर्वक अध्ययन से इस सिद्धान्त में कई सैद्धान्तिक व व्यावहारिक कमियां स्पष्ट झलकती हैं। परन्तु आवश्यकता इस सिद्धान्त को त्यागने की न होकर इसे और बारीकियों के साथ तराशने की की है। केन्द्र व परिधि राष्ट्रों के बीच उत्पन्न वर्चस्व स्थापित करने व विकास अवरुद्ध होने की समस्याओं के गहन अध्ययनों से नए सामान्यीकरणों के स्थापित करने की अति शीघ्र आवश्यकता है।
संध्यक्षर
एक ही अक्षर (सिलब्ल) में मौजूद दो क्रमागत स्वर ध्वनियों को कहते हैं संध्यक्षर या द्विस्वर संध्यक्षर (संधि + अक्षर, या diphthong) कहते हैं।
मॉनमाउथ प्रायरी
मॉनमाउथ प्रायरी (Monmouth Priory) प्रायरी स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक इमारत है जिसमें सेंट मेरी प्रायरी चर्च से जुड़ी मठ इमारतों के अवशेष हैं। प्रायरी 1075 की बेनेडिक्टाइन की आधारशिला थी और मध्यकालीन समय की इमारतों के अवशेषों पर बनी थी। प्रायरी असल में एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। इमारत सेंट मेरी नेशनल स्कूल के उपयोग के लिए उन्नीसवीं सदी में काफी हद तक पुनर्विकसित की गई थी और अब इसमें एक सामुदायिक केंद्र है। सम्पूर्ण परिसर 27 जून 1952 से यूनाइटेड किंगडम की ग्रेड द्वितीय* सूचीबद्ध है तथा मॉनमाउथ हेरिटेज ट्रेल की 24 साइटों में से एक है।
नीरा आर्या
जन्म एवं शिक्षा—दीक्षा
नीरा आर्य का जन्म 5 मार्च 1902 को तत्कालीन संयुक्त प्रांत के खेकड़ा नगर में हुआ था।   वर्तमान में खेकड़ा भारत के उत्तरप्रदेश राज्य में बागपत जिले का एक शहर हैं। इनके धर्मपिता सेठ छज्जूमल अपने समय के एक प्रतिष्ठित व्यापारी थे, जिनका व्यापार देशभर में फैला हुआ था। खासकर कलकत्ता में इनके पिताजी के व्यापार का मुख्य केंद्र था, इनके धर्म पिता छज्जूमल ने इनकी प्रारम्भिक शिक्षा का प्रबंध कलकत्ता के निकट भगवानपुर ग्राम में किया था। नीरा के प्रारम्भिक शिक्षक का नाम बनी घोष था, जिन्होंने उन्हें संस्कृत का ज्ञान दिया। बाद की शिक्षा कलकत्ता शहर में हुई। नीरा आर्य हिन्दी, अंग्रेजी, बंगाली के साथ-साथ कई अन्य भाषाओं में भी प्रवीण थीं। इनकी शादी ब्रिटिश भारत में सीआईडी इंस्पेक्टर श्रीकांत जयरंजन दास के संग हुई थी। श्रीकांत जयरंजन दास अंग्रेज भक्त अधिकारी था। श्रीकांत जयरंजन दास को नेताजी सुभाष चंद्र बोस की जासूसी करने और उसे मौत के घाट उतारने की जिम्मेदारी दी गई थी।
भारत के स्वतंत्रता संग्राम में योगदान
इन्होंने नेताजी सुभाष चंद्र बोस की जान बचाने के लिए अंग्रेजी सेना में अफसर अपने पति श्रीकांत जयरंजन दास की हत्या कर दी थी अवसर पाकर श्रीकांत जयरंजन दास ने नेताजी को मारने के लिए गोलियां दागी तो वे गोलियां नेताजी के ड्राइवर  को जा लगी, लेकिन इस दौरान नीरा आर्य ने श्रीकांत जयरंजन दास के पेट में संगीन घोंपकर उसे परलोक पहुंचा दिया था। श्रीकांत जयरंजन दास नीरा आर्य के पति थे, इसलिए पति को मारने के कारण ही नेताजी ने उन्हें नागिनी कहा था। आजाद हिन्द फौज के समर्पण के बाद  इन्हें पति की हत्या के आरोप में काले पानी की सजा हुई थी, जहां इन्हें घोर यातनाएं दी गई। आजादी के बाद इन्होंने फूल बेचकर जीवन यापन किया, लेकिन कोई भी सरकारी सहायता या पेंशन स्वीकार नहीं की। इनके भाई बसंत कुमार भी स्वतंत्रता सेनानी थे, जो आजादी के बाद संन्यासी बन गए थे। आजादी के जंग में अपनी भूमिका पर इन्होंने अपनी आत्मकथा भी लिखी है। उर्दू लेखिका फरहाना ताज (जो हिन्दी में मधु धामा के नाम से लिखती हैं) को भी इन्होंने अपने जीवन के अनेक प्रसंग सुनाए थे। उन्होंने भी इनके जीवन पर एक उपन्यास लिखा है, जिसमें इनके आजादी की जंग में योगदान को रेखांकित किया गया है।
इनकी आत्मकथा का एक ह्रदयद्रावक अंश प्रस्तुत है - ‘‘मुझे गिरफ्तार करने के बाद पहले कलकत्ता जेल में भेजा गया। यह घटना कलकत्ता जेल की है, जहां हमारे रहने का स्थान वे ही कोठरियाँ थीं, जिनमें अन्य महिला राजनैतिक अपराधी रही थी अथवा रहती थी। हमें रात के 10 बजे कोठरियों में बंद कर दिया गया और चटाई, कंबल आदि का नाम भी नहीं सुनाई पड़ा। मन में चिंता होती थी कि जहां हमें भेजा जाना था, वहां गहरे समुद्र में अज्ञात द्वीप में रहते स्वतंत्रता कैसे मिलेगी, अभी तो ओढ़ने बिछाने का ध्यान छोड़ने की आवश्यकता आ पड़ी है? जैसे-तैसे जमीन पर ही लोट लगाई और नींद भी आ गई। लगभग 12 बजे एक पहरेदार दो कम्बल लेकर आया और बिना बोले-चाले ही ऊपर फेंककर चला गया। कंबलों का गिरना और नींद का टूटना भी एक साथ ही हुआ। बुरा तो लगा, परंतु कंबलों को पाकर संतोष भी आ ही गया। अब केवल वही एक लोहे के बंधन का कष्ट और रह-रहकर भारत माता से जुदा होने का ध्यान साथ में था। ‘‘सूर्य निकलते ही मुझको खिचड़ी मिली और लुहार भी आ गया। हाथ की सांकल काटते समय थोड़ा-सा चमड़ा भी काटा, परंतु पैरों में से आड़ी बेड़ी काटते समय, केवल दो-तीन बार हथौड़ी से पैरों की हड्डी को जाँचा कि कितनी पुष्ट है। मैंने एक बार दुःखी होकर कहा, ‘‘क्याअंधा है, जो पैर में मारता है?’’ ‘‘पैर क्या हम तो दिल में भी मार देंगे, क्या कर लोगी?’’ उसने मुझे कहा था। ‘‘बंधन में हूँ तुम्हारे कर भी क्या सकती हूँ...’’ फिर मैंने उनके ऊपर थूक दिया था, ‘‘औरतों की इज्जत करना सीखो?’’ जेलर भी साथ थे, तो उसने कड़क आवाज में कहा, ‘‘तुम्हें छोड़ दिया जाएगा, यदि तुम बता दोगी कि तुम्हारे नेताजी सुभाष कहाँ हैं?’’ ‘‘वे तो हवाई दुर्घटना में चल बसे, ’’ मैंने जवाब दिया, ‘‘सारी दुनिया जानती है। ’’ ‘‘नेताजी जिंदा हैं....झूठ बोलती हो तुम कि वे हवाई दुर्घटना में मर गए?’’ जेलर ने कहा। ‘‘हाँ नेताजी जिंदा हैं।’’ ‘तो कहाँ हैं...। ’’ ‘मेरे दिल में जिंदा हैं वे। ’’
जैसे ही मैंने कहा तो जेलर को गुस्सा आ गया था और बोले, ‘‘तो तुम्हारे दिल से हम नेताजी को निकाल देंगे। ’’ और फिर उन्होंने मेरे आँचल पर ही हाथ डाल दिया और मेरी आँगी को फाड़ते हुए फिर लुहार की ओर संकेत किया...लुहार ने एक बड़ा सा जंबूड़ औजार जैसा फुलवारी में इधर-उधर बढ़ी हुई पत्तियाँ काटने के काम आता है, उस ब्रेस्ट रिपर को उठा लिया और मेरे दाएँ स्तन को उसमें दबाकर काटने चला था...लेकिन उसमें धार नहीं थी, ठूँठा था और उरोजों (स्तनों) को दबाकर असहनीय पीड़ा देते हुए दूसरी तरफ से जेलर ने मेरी गर्दन पकड़ते हुए कहा, ‘‘अगर फिर जबान लड़ाई तो तुम्हारे ये दोनों गुब्बारे छाती से अलग कर दिए जाएँगे...’’ उसने फिर चिमटानुमा हथियार मेरी नाक पर मारते हुए कहा, ‘‘शुक्र मानो हमारी महारानी विक्टोरिया का कि इसे आग से नहीं तपाया, आग से तपाया होता तो तुम्हारे दोनों स्तन पूरी तरह उखड़ जाते।’’
आजाद हिंद फौज की पहली जासूस
वैसे तो पवित्र मोहन रॉय आजाद हिंद फौज के गुप्तचर विभाग के अध्यक्ष थे, जिसके अंतर्गत महिलाएं एवं पुरुष दोनों ही गुप्तचर विभाग आते थे। लेकिन नीरा आर्य को आजाद हिंद फौज की प्रथम जासूस होने का गौरव प्राप्त है। नीरा को यह जिम्मेदारी इन्हें स्वयं नेताजी सुभाषचंद्र बोस ने दी थी। अपनी साथी मानवती आर्या, सरस्वती राजामणि  और दुर्गा मल्ल गोरखा एवं युवक डेनियल काले  संग इन्होंने नेताजी के लिए अंग्रेजों की जासूसी भी की। जासूसी से संबंधित इनकी आत्मकथा का एक अंश इस प्रकार है : मेरे साथ एक और लड़की थी, सरस्वती राजामणि। वह उम्र में मुझसे छोटी थी, जो मूलतः बर्मा की रहने वाली थी और वहीं जन्मी थी। उसे और मुझे एक बार अंग्रेजी अफसरों की जासूसी का काम सौंपा गया। हम लड़कियों ने लड़कों की वेशभूषा अपना ली और अंग्रेज अफसरों के घरों और मिलिट्री कैम्पों में काम करना शुरू किया। हमने आजाद हिंद फौज के लिए बहुत सूचनाएँ इकट्ठी की। हमारा काम होता था अपने कान खुले रखना, हासिल जानकारी को साथियों से डिस्कस करना, फिर उसे नेताजी तक पहुँचाना। कभी-कभार हमारे हाथ महत्वपूर्ण दस्तावेज भी लग जाया करते थे। जब सारी लड़कियों को जासूसी के लिए भेजा गया था, तब हमें साफ तौर से बताया गया था कि पकड़े जाने पर हमें खुद को गोली मार लेनी है। एक लड़की ऐसा करने से चूक गई और जिंदा गिरफ्तार हो गई। इससे तमाम साथियों और आर्गेनाइजेशन पर खतरा मंडराने लगा। मैंने और राजामणि ने फैसला किया कि हम अपनी साथी को छुड़ा लाएँगी। हमने हिजड़े नृतकी की वेशभूषा की और पहुँच गई उस जगह जहाँ हमारी साथी दुर्गा को बंदी बना के रखा हुआ था। हमने अफसरों को नशीली दवा खिला दी और अपनी साथी को लेकर भागी। यहां तक तो सब ठीक रहा लेकिन भागते वक्त एक दुर्घटना घट ही गई, जो सिपाही पहरे पर थे, उनमें से एक की बंदूक से निकली गोली राजामणि की दाई टांग में धंस गई, खून का फव्वारा छूटा। किसी तरह लंगडाती हुई वो मेरे और दुर्गा के साथ एक ऊंचे पेड़ पर चढ़ गई। नीचे सर्च आॅपरेशन चलता रहा, जिसकी वजह से तीन दिन तक हमें पेड़ पर ही भूखे-प्यासे रहना पड़ा। तीन दिन बाद ही हमने हिम्मत की और सकुशल अपनी साथी के साथ आजाद हिंद फौज के बेस पर लौट आई। तीन दिन तक टांग में रही गोली ने राजमणि को हमेशा के लिए लंगड़ाहट बख्श दी। राजामणि की इस बहादुरी से नेताजी बहुत खुश हुए और उन्हें आईएनए की रानी झांसी ब्रिगेड में लेफ्टिनेंट का पद दिया और मैं कैप्टन बना दी गई। मैंने एक दिन राजामणि को मजाक में कहा, तू तो लंगडी हो गई, अब तेरे से शादी कौन करेगा? तो बोली, आजाद हिन्द में हजारों छोरे हैं, उनमें से कोई एक जो जंग में सीने पर और दोनों पैरों पर गोलियां खाएगा और दुश्मनों को ढेर करेगा उसी से कर लूंगी, बराबर की जोड़ी हो जाएगी। मेरी बोलती बंद!
जीवन के अंतिम दिन
इन्होंने जीवन के अंतिम दिनों में फूल बेचकर गुजारा किया और फलकनुमा, हैदराबाद में एक झोंपड़ी में रही। अंतिम समय में इनकी झोंपड़ी को भी तोड़ दिया गया था, क्योंकि वह सरकारी जमीन में बनी हुई थी। वृद्धावस्था में बीमारी की हालत में चारमीनार के पास उस्मानिया अस्पताल में इन्होंने रविवार 26 जुलाई, 1998 में एक गरीब, असहाय, निराश्रित, बीमार वृद्धा के रूप में मौत का आलिंगन कर लिया। भारत माता की विवादित पेंटिंग पर एमएफ हुसैन से उलझने वाले हिन्दी दैनिक स्वतंत्र वार्ता के एक पत्रकार तेजपाल सिंह धामा ने अपने सा​थियों संग मिलकर उनका अंतिम संस्कार किया।
इन्हें भी देखें
सत्यदेव नारायण सिन्हा की पुस्तक में भी नीरा आर्य की जीवनी दी गई है।
अजय नदी
अजय नदी (Ajay River) भारत के बिहार, झारखण्ड और पश्चिम बंगाल में बहने वाली एक नदी है। यह हुगली नदी (जो भागीरथी नदी भी कहलाती है) की एक उपनदी है।
सेंट मैरी प्रायरी चर्च
सेंट मैरी प्रायरी चर्च (St Mary's Priory Church) व्हाइटक्रॉस स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक ईसाई धर्म के एंग्लिकन सम्प्रदाय का गिरजाघर है। गिरजाघर 1075 में एक बेनेडिक्टाइन प्रायरी के रूप में निर्मित किया गया था। प्रायरी गिरजाघर एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। वर्तमान गिरजाघर 18वीं और 19वीं सदियों के बीच बना था। गिरजाघर का आंतरिक हिस्सा 1882 के समय का है और मूलतः 1,000 लोगों को समायोजित करने के लिए डिज़ाइन किया गया था, लेकिन कई आसन अब निकाल दिए गए हैं। परिसर में दो चैपल भी हैं, लेकिन ये बाद के परिवर्धन हैं। गिरजाघर 4 जनवरी 1974 से यूनाइटेड किंगडम की ग्रेड प्रथम सूचीबद्ध इमारत है तथा मॉनमाउथ हेरिटेज ट्रेल की 24 साइटों में से एक है।
एलिज़ाबेथ कुबलर रॉस
एलिज़ाबेथ कुबलर रॉस ( जुलै ८, १९२६- औगुस्त २४ २००४) एक मशूर स्विस-अमेरिकन मनोचिकित्सक थी जिन्होने मृत्य और उस्के पास आने कि अनुभव कि विषय पर अनुसंधान की थी। वह इस अध्ययन क्षेत्र की एक मार्ग - निर्माता थी। वह 'औफ डेथ अन्ड दायिंग' (१९६९) नामक मशूर पुस्तक की लेखिका हैं। इसी पुस्तक में वह अप्नी मशूर सिद्धांत - 'शोक के पंच अवस्था' के बारे में पहली बार चर्चा करता है।
जन्म और शिक्षा
एलिज़ाबेथ कुबलर रॉस का जन्म ८ जुलै १९२६ में स्विट्जरलैंड देश की ज़्यूरिख़ नामक जगह में हुई थी। उन्की परिवार का धर्म ईसाई धर्म थी। उन्होने अपनी उच्च अध्ययन के लिये मेडिकल की थी।
निजी जीवन
१९५८ में उन्होने अपने विश्वविद्यालय का अमेरिकन मेडिकल छात्रा  एमानुएल रॉस से शदी की थी। इस शदी के करण वह स्विट्जरलैंड को छोडकर अमेरिका गयी थी। पुत्रचजन्म- संबंधी के कारण उन्होने मेडिकल को छोडकर साइकेट्री (मानसिक रोगों की चिकित्सा) का क्षेत्र को छुन ली थी।
अकादमिक व्यवसाय
१९५८ को कुबलर रॉस ने न्यूयॉर्क को स्थान बदल दी थी थाकी वह काम कर सके और अपनी उच्च अध्ययन कर सके। वे ज़्यादतर हॉस्पिटल में बहुत बीमार मरीजों की व्यवहार और मानसिक स्थिथी पर अनुसंधान करती थी। १९६२ में उनको कोलोराडो विश्वविद्यालय की मेडिकल विभाग में एक स्थान मिली थी। १९६३ को उन्होने अपना साइकेट्री का प्रशिक्षण को समाप्त की थी। १९६५ को वह शिकागो गयी थी। शिकागो विश्वविद्यालय की मेडिकल विभाग में वह एक प्रशिक्षक बन गयी थी। वह परंपरागत साइकेट्री के प्रथाओं के विरुध थी। मृत्य को सामने करने वाले मरीजों की व्यवहार और मानसिक स्थिथी पर अनुसंधान करने पर उन्होने 'औफ डेथ अन्ड दायिंग' (१९६९) नामक पुस्तक को लिखी थी। इस पुस्तक में वह 'शोक के पंच अवस्था' का सिद्धांत के बारे में चर्चा करते हुए कहती हैं कि जब किसी मरीज को अपने मृत्य के बारे में खबर आता हैं तब वह इन पांच अवस्थाओं में पड जाता हैं- इनकार, क्रोध, सौदेबाजी, डिप्रेशन और स्वीकार।
मौत
१९९५ में उन्को बहुत बार आघात की समस्या आई थी जिस्के कारण वह स्तंभित हो गयी थी। २००४ में अपनी अरिज़ोना की घर में उनकी देहांत हो गयी थी।
अवधी दिवस
अवधी भाषा दिवस प्रत्येक वर्ष को रामचरितमानस के रचयिता गोस्वामी तुलसीदास जयंती पर मनाई जाती हैं। अवध की संस्कृति, भाषा, साहित्य, लोककला, नृत्य-संगीत व परम्पराओं को फिर से प्रतिष्ठड्ढा दिलाने के उद्ड्ढदेश्य से श्रीरामचरित मानस के रचयिता महाकवि तुलसीदास की जयंती को हर वर्ष ‘अवधी दिवस’ के रूप में मनाया जाता है। भक्तिकाव्य में तुलसीदास का रामचरितमानस (संवत 1631) अवधी साहित्य की प्रमुख कृति है।
उत्तर प्रदेश राज्य राजमार्ग २९ए
उत्तर प्रदेश राज्य राजमार्ग २९ए भारत के उत्तर प्रदेश राज्य का एक राज्य राजमार्ग है। ६३.८३ किलोमीटर लम्बा यह राजमार्ग फतेहगढ़ से शुरू होकर गुरसहायगंज तक जाता है। इसे फतेहगढ़-गुरसहायगंज मार्ग भी कहा जाता है। यह फ़र्रूख़ाबाद, कन्नौज और हरदोइ जिलों से होकर गुजरता है।
खतरनाक मौसम
खतरनाक मौसम उस मौसम को कहते हैं, जब किसी चक्रवात, तूफान आदि के प्रभाव से अधिक गति से तीव्र हवा चलना, तेज बारिश होना, जंगल में आग लगना आदि घटना होती है। जिसे मानव जीवन बहुत प्रभावित होता है अथवा जीवन की क्षति होती है।
शब्दावली
सामान्यतः मौसम विभाग उस मौसम को खतरनाक मौसम कहते हैं, जब उससे किसी प्रकार का जान का खतरा पैदा होता है। विश्व मौसम विज्ञान संगठन ने इसे दो समूह में बाँटा है। पहला सामान्य खतरनाक मौसम और दूसरा स्थानीय खतरनाक मौसम है।
जलस्तंभ
जल में बने एक स्तम्भ के आकार में बना तूफान होता है। जो चक्रवात की तरह ही कार्य करता है और एक स्थान से दूसरे स्थान में जा सकता है।
मुकुल केसवन
मुकुल केसवन (ज. 9 अप्रैल 1957) एक भारतीय इतिहासकार, उपन्यासकार और राजनीतिक और सामाजिक निबंधकार हैं। उन्होंने दिल्ली में सेंट जेवियर में स्कूल की पढ़ाई पूरी की और उसके बाद सेंट स्टीफन कॉलेज में इतिहास की अध्ययन किया। दिल्ली विश्वविद्यालय में और इसके आगे ट्रिनिटी हॉल, कैम्ब्रिज विश्वविद्यालय में आगे की पढाई की।
मतभेद समाधान
मतभेद समाधान (Conflict resolution या Reconciliation) से तात्पर्य किसी संघर्ष (कानफ्लिक्ट) को शान्तिपूर्ण ढंग से अन्त कर देने की विधि या प्रक्रिया से है।
अन्तरराष्ट्रीय राजनीति और मतभेद समाधान
यथार्थवादियों का मानना है कि अंतरराष्ट्रीय राजनीति राज्यों के मध्य शक्ति हेतु संघर्ष है। अन्य विद्वानों का भी मत है कि अंतरराष्ट्रीय राजनीति विभिन्न राज्यों के अंतर्गत होने वाली प्रक्रियाओं का रूप होती है। परन्तु सभी राज्यों के राष्ट्रीय हित समान नहीं होते अतः राज्यों के मध्य संघर्ष अनिवार्य बन जाता है। संघर्षों का स्वरूप, विषय क्षेत्र व क्षमता विभिन्न हो सकती है। शायद इसी कारण संघर्षों के समाधान के बारे में जानने से पूर्व संघर्षों के स्वरूप व प्रकार के बारे में संक्षिप्त जानकारी भी अति आवश्यक हो जाती है।
सामान्य रूप से संघर्षों को दो भागों में ही बांटा जा सकता है - अहिंसात्मक व हिंसात्मक। देखने से यह प्रतीत होता है कि इस वर्गीकरण के आधार पर संघर्षों के स्वरूप को समझना बहुत आसान है। परन्तु आज के वर्तमान सन्दर्भ में सैन्य साधनों के अति आधुनिकतम शस्त्रों की उत्पत्ति के कारण यह पता लगाना इतना सरल नहीं है कि अमुक संघर्ष हिंसात्मक है या अहिंसात्मक। कई बार हिंसात्मक प्रवृतियों का दिखावा मात्र करके राष्ट्र अपने हितों की पूर्ति कर लेते हैं। अतः संघर्ष के बारे में जानकारी हेतु उनके हितों का विस्तृत ज्ञान अनिवार्य बन जाता है। इसीलिए कई लेखक विश्लेषणात्मक दृष्टि से संघर्षों को निम्नलिखित दो प्रमुख श्रेणियों में बांट देते हैं -
संतुलित उद्देश्यों हेतु संघर्ष
अंतरराष्ट्रीय राजनीति के बदलाव के दौर की स्थिति में शक्ति विभाजित रहती है तथ अस्थिरता बनी रहती है। ऐसे में राज्यों के पास केवल सीमित विकल्प ही रह जाते हैं। अतः आपकी संघर्षों की स्थिति में केवल संतुलन के उद्देश्य प्राप्ति हेतु ही प्रयास करता है। उन संघर्षों को संतुलित-उद्देश्यों हेतु संघर्ष कहते हैं। इस श्रेणी में निम्न प्रकार के संघर्षों को सम्मिलित किया जा सकता है-
वर्चस्व उद्देश्यों हेतु संघर्ष
शीतयुद्ध काल में संघर्ष पूर्व सोवियत संघ एवं अमेरिका के मध्य संघर्षात्मक द्वंद्व का पर्यायवाची बन गया था। दोनों के बीच संघर्ष शस्त्रों की होड़, सैन्य क्षमता का विकास, सैन्य अड्डों की स्थापना, कच्चे माल पर नियंत्रण, सहयोगियों की निरन्तर तलाश आदि पर आधारित बन गया था। इसके परिणामस्वरूप दोनों ही मनोवैज्ञानिक रूप से एक दूसरे पर वर्चस्व स्थापित करने की होड़ में लगे रहते थे। इस प्रकार के संघर्ष में राज्य अपनी शक्ति विस्तार के साथ-साथ समूह को संगठित करने तथा उसे और प्रतियोगिक बनाने की होड़ में लीन हो गया। इस प्रकार से विश्व पूर्ण रूप से वैचारिक रूप में दो गुटों में बंट गया। इस प्रकार के संघर्ष को 'वर्चस्व स्थापना हेतु संघर्ष' कहा जा सकता है। इस प्रकार के संघर्ष हेतु लम्बी दूरी की योजनाएं बनानी पड़ती हैं तथा यह निरंतर चलती रहती हैं। इसके अतिरिक्त, दोनों के बीच इस स्थिति में सम्पूर्ण युद्ध की सम्भावनाएं भी अत्यधिक रूप से व्याप्त रहती हैं।
संघर्षों को प्रारम्भ करना तो आसान होता है, लेकिन उनको लम्बे समय तक जारी रखना अति कठिन होता है। अतः प्रत्येक राष्ट्र संघर्षों से बचना चाहते हैं। परन्तु एक बार संघर्ष प्रारंभ होने पर चार विकल्पों के माध्यम से ही उनसे बचा जा सकता है-
दूसरी स्थिति अति उत्तम होती है परन्तु यह तभी संभव है जब दोनों प्रतिद्वंद्वी समझौता करना चाहते हों तथा अपनी न्यूनतम उपलब्धि के संदर्भ में समान विचार रखते हों। अनिर्णयातक स्थिति जब आती है जब दोनों प्रतिभागी अड़ियल हो व लाभ-हानि अनिश्चित हो। इस प्रकार के संघर्ष बिना किसी दिखावे के टूट जाते हैं।
अंतरराष्ट्रीय संबंधों में संघर्ष की स्थिति राज्यों द्वारा उनके समाधान के विभिन्न साधनों व तकनीकों के खोजने पर बल देती है। परन्तु इन साधनों की खोज व उनकी सफलता संघर्ष के उद्देश्यों, स्वरूप एवं विरोधी पार्टियों के हितों पर निर्भर करती है। इसके अतिरिक्त, यह भी सत्य है कि सभी संघर्षों के समाधान हेतु विभिन्न तरीकों की आवश्यकता नहीं होती, अपितु कई बार संघर्ष केवल अपने आप पर छोड़ देने पर भी सुलझ जाते हैं। लेकिन कई बार भावनात्मक स्वरूप अति तीव्र रूप धारण कर लेता है तब विवादों का औपचारिक हल ढूंढना आवश्यक हो जाता है। कई बार उन विवादों का हल भी आसानी से प्राप्त नहीं किया जा सकता जिनके साथ राज्य अपने आत्म-सम्मान को जोड़ लेते हैं।
अंतरराष्ट्रीय विवादों का हल निम्नलिखित तीन प्रमुख तरीकों के आधार पर किया जा सकता है -
जोहान बैपटिस्ट सीसैट
योहान बैप्टिस्ट सीसैट ( लैटिन Cysatus लिखा जाता है, फ्रेंच में, जीन बैप्टिस्ट सीसैट) (लगभग 1587 - मार्च 17, 1657) एक स्विस जेसुइट गणितज्ञ और खगोलशास्त्री था जिसके नाम पर चंद्र खड्ड साइसैटस है। उनका जन्म ल्यूसर्न में, 14 बच्चों में से आठवें बच्चे के रूप में, कार्टोग्राफर, इतिहासकार और लोकगीतकार रेनवर्ड सिसैट (1545-1614) के यहाँ हुआ था।
1604 में, सीसैट जेसुइट्स में शामिल हो गए और मार्च 1611 में इंगोलस्टैड में धर्मशास्त्र के छात्र बन गए। वहां उनकी मुलाकात क्रिस्टोफ स्कीनर से हुई, जिन्हें उन्होंने सनस्पॉट के बाद के अवलोकन में सहायता की , जिसकी खोज बाद में गैलीलियो और स्कीनर के बीच विवाद का विषय बन गई।
1618 में, साइसैट को इंगोलस्टैड विश्वविद्यालय में स्कीनर के बाद गणित के प्रोफेसर के रूप में नामित किया गया था, जिससे उन्हें खगोलीय समस्याओं के साथ खुद को और अधिक व्यस्त रखने का समय मिला। साइसैट नव विकसित दूरबीन का उपयोग करने वाले पहले लोगों में से एक बन गया।
साइसैट और धूमकेतु
साइसैट का सबसे महत्वपूर्ण कार्य धूमकेतुओं पर था, और उन्होंने 1618 के धूमकेतु का अवलोकन किया। उन्होंने धूमकेतु पर एक मोनोग्राफ प्रकाशित किया जिसे मैथेमेटा एस्ट्रोनॉमिका डे लोको, मोटू, मैग्नीट्यूडाइन एट कॉसिस कॉमेटे क्वी सब फिनम एनी 1618 एट इनिटियम एनी 1619 इन कोएलो फुलसिट कहा जाता है। Ingolstadt Ex Typographeo Ederiano 1619 (इंग्लोस्टैड, 1619)।
साइसैट की राय के अनुसार, धूमकेतु सूर्य के चारों ओर चक्कर लगाते हैं, और उन्होंने उसी समय यह प्रदर्शित किया कि धूमकेतु की कक्षा परवलयिक थी, न कि गोलाकार। धूमकेतु पर साइसैट की टिप्पणियों की विशेषता उनका विस्तार में विवरण है।
साइसैट ने धूमकेतु के केंद्र का वर्णन करने वाले पहले व्यक्ति होने के लिए पर्याप्त विवरण देखा, और केंद्र की प्रगति को एक ठोस आकार से तारों वाले कणों से भरे हुए विशाल धूमकेतु बनने तक देखने में सक्षम हुआ था। साइसैट के धूमकेतू के केंद्र के चित्र दूसरों के मानचित्रों में शामिल किए गए थे। धूमकेतु के बारे में उनके अवलोकन इतने विस्तृत थे कि 1804 में उन्हें अभी भी इसके उत्कृष्ट पर्यवेक्षकों में से एक माना जाता था। इस काम में ओरियन नेबुला पर सीसैट की टिप्पणियों को भी शामिल किया गया है (उन्हें कभी-कभी, शायद गलती से, इसकी खोज का श्रेय दिया जाता है), जिसकी तुलना उन्होंने धूमकेतु की प्रकृति से की थी।
साइसैट की पुस्तक इस तथ्य के कारण भी उल्लेखनीय है कि इसे एक महिला, एलिजाबेथ एंगरमार द्वारा मुद्रित किया गया था। सत्रहवीं शताब्दी के दौरान, मुद्रण संघों द्वारा निर्धारित नियमों ने कभी-कभी विधवाओं और बेटियों को अपने पति या पिता के व्यवसाय को संभालने की अनुमति दी।
अन्य काम
साइसैट ने 1620 के पूर्ण चंद्र ग्रहण को देखा। उन्होंने 1624 से 1627 तक ल्यूसर्न के जेसुइट कॉलेज में रेक्टर के रूप में कार्य किया। 1627 में स्पेन में रहने के बाद, जहां उन्होंने जेसुइट कोलेजियो इंपीरियल डी मैड्रिड में पढ़ाया, वे 1630 में इंगोलस्टेड लौट आए और 1637 में इन्सब्रुक में रेक्टर और 1646 में ईचस्टैट में काम किया।
जोहान्स केप्लर ने इंगोलस्टेड में सीसैट से भेंट की, लेकिन उनके पत्राचार का केवल एक पत्र, दिनांकित 23 फरवरी, 1621 ही अभी तक बच पाया है। 7 नवंबर, 1631 को, साइसैट बुध के पारगमन जिसके बारे में भविष्यवाणी 1631 में केपलर द्वारा की गई थी के पहले चार पर्यवेक्षकों में से एक था।
साइसैट बाद में अपने गृहनगर ल्यूसर्न लौट आया, जहाँ 17 मार्च, 1657 को उसकी मृत्यु हो गई।
संदर्भ
In
विश्व मौसम विज्ञान संगठन
विश्व मौसम विज्ञान संगठन एक मौसम विज्ञान संगठन है, जिसे 11 अक्टूबर 1947 को हुई संधि के बाद 23 मार्च 1950 में स्थापित किया गया।
विश्व मौसम विज्ञान दिवस
हर वर्ष 23 मार्च को विश्व मौसम विज्ञान दिवस बनाया जाता है।
लौट आओ तृषा
लौट आओ तृषा एक भारतीय हिन्दी धारावाहिक है, जो स्पेनिश उपन्यास दोंदे एस्ता इलिज़ा का भारतीय रूपान्तर है। कार्यक्रम का आगाज़ 21 जुलाई 2014 से हुआ है। यह लाइफ ओके पर प्रसारित होता है।
कथानक
यह धारावाहिक अमीर एवं ख्यात लोगों के जीवन की कहानी है। एक अमीर परिवार की बेटी तृषा लापता हो जाती है। यह धारावाहिक उस 18 वर्षीय लापता बेटी को खोजने की एक मां की यात्रा का चित्रण है।
किरगिज़ आला-तू
किरगिज़ आला-तू ( किरगिज़: Кыргыз Ала-Тоосу, अंग्रेज़ी: Kyrgyz Ala-Too ) उत्तरी तियान शान की एक पर्वत शृंखला है जो पूर्व-पश्चिम दिशा में इसिक कुल झील से कज़ाख़स्तान​ के तराज़ शहर तक चलती है। इसका पश्चिमी हिस्सा किरगिज़स्तान और कज़ाख़स्तान​ के बीच में एक प्राकृतिक सीमा भी बनता है। यह शृंखला चुय वादी को कोचकोर वादी, सूसमिर वादी और तलास वादी से भी अलग करती है। इसका सबसे ऊँचा शिखर ४,८५५ मीटर (१५,९२८ फ़ुट) लम्बा आलामूदून ( Аламүдүн, Alamyudyun ) पर्वत है।
मिहिदाना
मिहिदाना, बर्धमान, पश्चिम बंगाल, भारत की एक भारतीय मिठाई है। पारंपरिक रूप से इसे बुन्दी के रूप में भी वर्णित किया जाता है । मिहिदाना, दो शब्दों से लिया गया है। मिठाई पाउडर कामिनिभोग, गोबिंदभोग और बासमती चावल से बनाई जाती है, जबकि सुनहरे रंग के लिए इसमें बेसन का आटा और केसर की थोड़ी मात्रा की मिश्रित होती है। इसके बाद इसे तब तक पानी में मिक्स किया जाता है जब तक वह अपना सुनहरा रंग न ले। फिर यह मिश्रण एक पीतल के लेटल के माध्यम से छोटे छेद के साथ घी और गहरे तले हुए बर्तन में डाला जाता है। इस तरह यह मिहिदाना बनकर तैयार हो जाता है।
काजू बर्फी
काजू बर्फी''' भारतीय उपमहाद्वीप में बनाई जाने वाली एक मिठाई है। यह काजू से बनाई है जाती है और बर्फी भारतीय मिठाई का एक प्रकार है। चीनी और अन्य अवयवों (सूखे फल और हल्के मसाले) के साथ दूध को मोटा करके बर्फी को तैयार किया जाता है। इसमें इलायची भी मिलाई जाती है। यह बर्फी होली, दीपावली जैसे त्यौहार प्र मुख्य रूप से बनाई जाती है।
सहस्रबाहु
सहस्रबाहु (शाब्दिक अर्थ : एक हजार बाहों वाला) नाम विष्णु, कार्तवीर्य अर्जुन तथा वाणासुर का है। इन्हें कभी-कभी 'सहस्रभुज' भी कहते हैं। इसी नाम का बलिपुत्र बाणराज भी हुआ है जिसका उल्लेख श्रीमद्भागवत में यों आया है-
बालक सिंह
बालक सिंह (1797–1862), एक सिख धार्मिक नेता थे जिन्होने नामधारी पन्थ (कूका) की स्थापना की थी।
स्टाम्प शुल्क
स्टाम्प शुल्क (stamp duty) एक प्रकार का कर है जो दस्तावेजों पर लगाया जाता है। ऐतिहासिक रूप से यह अधिकांश प्रपत्रों जैसे चेक, रसीद, भूमि पंजीकरण आदि पर लगाया जाता रहा है। यह राज्य सरकार द्वारा लगाया जाता हैं।
राधेश्याम कोरी
राधेश्याम कोरी  ( ७ जुलाई १९३९ -१२ अगस्त २०१५ ) घाटमपुर (सु ) से १४ वीं लोक सभा ( 2004-2009) के लिए निर्वाचित हुए थे
प्रारंभिक जीवन
इनका जन्म जुलाई ७,१९३९ को उत्तरप्रदेश राज्य के कानपुर जिले की तहसील डेरापुर के ग्राम चिलौली के मजरा सुजनीपुर के अनुसूचित जाति (कोरी) के परिवार में हुआ था। इनके पिता का नाम घसीटे लाल था। इनकी प्रारंभिक शिक्षा प्राथमिक स्कूल चिलौली में तथा हाई स्कूल की शिक्षा आर पी एस इंटर कॉलेज रूरा ,कानपुर में हुई। अध्ययन में रूचि न होने के कारण यह प्रसिद्ध स्वतंत्रता संग्राम सेनानी शम्भू दयाल चतुर्वेदी ,बड़ागांव भिक्खी कानपुर के यहां उनके व्यक्तिगत सहायक बनकर उनके साथ रहने लगे और कुछ दिनों तक उन्हीं के जूनियर हाई स्कूल में शिक्षण कार्य भी किया। इसी गांव में मतदाता बनकर दो बार बड़ागांव भिक्खी के ग्राम प्रधान भी बने। ब्लॉक प्रमुख शंभू दयाल चतुर्वेदी की मृत्यु के पश्चात ब्लॉक डेरापुर के ब्लॉक प्रमुख भी रहे।
समाजवादी पार्टी में
वर्ष २००४ में आप समाजवादी पार्टी में सम्मिलित हो गये। समाजवादी पार्टी ने वर्ष २००४ के लोक सभा के चुनाव में घाटमपुर (सु ) से उम्मीदवार बनाया और चुनाव में वजयी हुए। राधेश्याम कोरी ने प्यारे लाल संखवार को पराजित किया।
ख़ैबर की लड़ाई
ख़ैबर का युद्ध ( सन् 629, मई) इस्लाम के प्रारंभिक इतिहास की एक महत्वपूर्ण घटना थी जिससे शुरुआती मुसलमानों और हिजाज़ के यहूदियों के बीच के निर्णायक युद्ध के रूप में देखा जाता है जिसमें यहूदियों ने हथियार डाल दिये थे। इस लड़ाई में इस्लामी पैग़म्बर मुहम्मद के चाचा जात भाई और चौथे खलीफ़ा अली की बहादुरी भी स्मरणीय थी।
यहूदियों के साथ हुई एक पिछली संधि का यहूदियों द्वारा उल्लंघन करने से इस्लामी पक्ष ख़फ़ा थे। पहले अबू बकर और उमर को इसके ख़िलाफ़ भेजा गया, लेकिन उनकी असफलता के बाद अली के नेतृत्व में सेना भेजी गई जिसमें निर्णायक विजय प्राप्त हुई। ध्यान रहे कि पैग़म्बर के मरने के बाद, पहले भेजे गए सेनानायक - अबू बकर और उमर - पहले और दूसरे ख़लीफ़ा (प्रधान) बने,हजरत अली को चौथा ख़लीफ़ा बनाया गया।
बालासगून
बालासगून ( तुर्की: Balagasun, फ़ारसी:, अंग्रेज़ी: Balasagun ) मध्य एशिया के किरगिज़स्तान क्षेत्र में एक प्राचीन सोग़दाई शहर था। यह चुय वादी में किरगिज़स्तान की आधुनिक राजधानी बिश्केक और इसिक कुल झील के बीच स्थित था। शुरू में यहाँ सोग़दाई भाषा बोली जाती थी, जो एक ईरानी भाषा थी। १०वीं सदी ईसवी के बाद यह काराख़ानी ख़ानत की राजधानी बना जो तुर्की भाषी था जिस से यहाँ की स्थानीय भाषा धीरे-धीरे बदलकर तुर्की हो गई।
१२वीं सदी में इसपर कारा-ख़ितान ख़ानत का क़ब्ज़ा हो गया और फिर सन् १२१८ में फैलते हुए मंगोल साम्राज्य ने इस क्षेत्र पर अपना अधिकार कर लिया। मोंगोलों ने इसका नाम बदलकर गोबालिक ( Gobalik ) कर दिया, जिसका मतलब मंगोल भाषा में 'सुन्दर शहर' था। मंगोल जीत के बाद इस शहर का महत्व घटने लगा। अब यहाँ बहुत से खँडहर हैं जिन्हें देखने के लिए सैलानी आया करते हैं। यहाँ का बुराना बुर्ज ( Burana Tower ) मशहूर है, जो कभी १३८ फ़ुट (४६ मीटर) लम्बा था लेकिन भूकम्पों में इसके हिस्से गिरने से केवल ७९ फ़ुट (२४ मीटर) रह गया है। यहाँ नेस्टोरी शाखा के ईसाई भी रहते थे जिनका टूटता हुआ कब्रिस्तान भी यहीं मौजूद है। तुर्की भाषा के प्रसिद्ध 'कूतादगू बिलिग' ( Kutadgu Bilig ) नामक ग्रन्थ के रचियता, युसुप ख़ास हाजिब, भी बालासगून शहर में पैदा हुए थे।
एसी/डीसी
एसी/डीसी (AC/DC) एक ऑस्ट्रेलियाई रॉक बैंड है जिसे १९७३ में माल्कॉम और एन्गुस यंग भाइयों ने बनाया था और जो अंत तक मुख्य सदस्य बने रहे। मुख्यतः हार्ड रॉक श्रेणी के इस बैंड को हेवी मेटल श्रेणी का रचेता भी कहा जाता है परन्तु वे स्वयं को हमेशा केवल "रॉक एंड रोल" श्रेणी का बैंड ही कहते आए है। आज की तारीख तक यह अबतक के सर्वाधिक कमाई वाले बैंडों में से एक है। १७ फ़रवरी १९७५ में अपना पहला अल्बम हाई वोल्टेज रिलीज़ करने से पूर्व एसी/डीसी के सदस्यों में काफ़ी बदलाव किया गया। १९७७ तक सदस्यता स्थिर रही पर अंत में बास वादक मार्क इवांस को क्लिफ़ विलियम्स से बदल दिया गया और अल्बम पावरेज रिलीज़ किया गया। अल्बम हाइवे टू हेल की रिकॉर्डिंग के कुछ माह पश्च्यात ही मुख्य गायक और गीतकार बोन स्कॉट शराब के भारी नशे के चलते १९ फ़रवरी १९८० को चल बसे। समूह ने इस घटना के बाद स्वंय को बंद करने का विचार किया परन्तु स्कॉट के माता-पिता ने उन्हें नए गायक को शामिल कर आगे बढ़ने का सुझाव दिया। पूर्व जोर्डी बैंड के गायक ब्रायन जॉनसन को स्कॉट की जगह शामिल कर लिया गया। उस वर्ष बैंड ने अपना सर्वाधिक बिक्री वाला व अबतक का किसी कलाकार द्वारा तिसरा सर्वाधिक बिक्री वाला अल्बम बैक इन ब्लैक रिलीज़ किया।
बैंड का अगला अल्बम फॉर दोज़ अबाउट तू रॉक वि सेलूट यु था जो उनका पहला अल्बम था जो अमेरिका में प्रथम क्रमांक पर पहुँचने में सफल रहा।
फिजी लेबर पार्टी
फिजी लेबर पार्टी (एफएलपी) फिजी में एक राजनीतिक पार्टी है। इसका अधिकांश समर्थन इंडो-फ़िज़ियन समुदाय से है, हालांकि यह आधिकारिक तौर पर बहुराष्ट्रीय है और इसका पहला नेता एक स्वदेशी फ़िज़ियन, डॉ। टिमोइस बावड्रा था । पार्टी को दो बार सत्ता में निर्वाचित किया गया है, जिसमें तिमोज बावड्रा और महेंद्र चौधरी क्रमशः 1987 और 1999 में प्रधानमंत्री बने हैं। दोनों अवसरों पर, परिणामस्वरूप सरकार तेजी से तख्तापलट कर दी गई।
कूमीस
कूमीस ( किरगिज़: кымыз, अंग्रेज़ी: kumis ) घोड़ी के दूध को किण्वित (फ़रमॅन्ट​) करके बनाए जाने वाले मध्य एशिया के स्तेपी क्षेत्र के एक पारम्परिक पेय को कहते हैं। किण्वन की वजह से घोड़ी के दूध में प्राकृतिक रूप से मौजूद लैक्टोस चीनी की कुछ मात्रा शराब में बदल जाती है और इस प्रक्रिया में कुछ कार्बन डाई-ऑक्साइड बनने से दूध में गैस के बुदबुदे भी बन जाते हैं। कूमीस को मंगोलिया में ऐरग ( айраг, airag ) कहा जाता है। अन्य शराबों की तुलना में कूमीस कम नशीली होती है और इसमें केवल २% शराब होती है। कूमीस तुर्की-मोंगोल लोगों की संस्कृति में एक अहम पेय है और स्तेपी में यह दूध को ख़राब होने से बचाने के एक महत्वपूर्ण तरीका हुआ करता था।
अफ़ज़ल अहसन रंधावा
अफज़ल अहसन रंधावा एक पाकिस्तानी पंजाबी लेखक है जिसने दोआबा और सूरज ग्रहण जैसे नावल रचे। 1986 में इसे प्रो. प्यारा सिंह गिल और "करम सिंह संधु मेमोरियल अंतर्राष्ट्रीय श्रोमणी साहित्यकार/कलाकार" पुरस्कार से सन्मानित किया गया।
जीवन
अफज़ल का जन्म 1 सतम्बर, 1937 को हुसैनपुरा, अमृतसर (भारतीय पंजाब) में हुआ। इसका असली नाम "मुहम्मद अफज़ल" है और "अफ़ज़ल अहसन रंधावा" इसका कलमी नाम है। इसका पुश्तैनी गांव किआमपुर, जिला सियालकोट (पाकिस्तानी पंजाब) है।19 सतम्बर 2017 को उनका निधन हो गया।
शिक्षा
रंधावा ने अपनी शुरुआती शिक्षा लाहोर से प्राप्त की। इसके बाद इसने "मिशन हाई स्कूल नारोवाल" से दसवीं की परीक्षा पास की और इसके पश्चात् रंधावा ने "मर्रे काॅलेज सियालकोट" से ग्रेजुएशन करके, पंजाब युनिवर्सिटी, लाहोर से कानूनी डिग्री प्राप्त की।
जीवन मुक्त (1977 फ़िल्म)
जीवन मुक्त (अंग्रेजी: Freedom in Life) 1977 में एस आर प्रोडक्षंस के लिए सुधेंदु रॉय निर्मित एवं निर्देशित हिन्दी भाषा की फिल्म है| इस पारिवारिक कथा आधारित फ़िल्म के प्रमुख कलाकार गिरीश कर्नाड एवं लक्ष्मी तथा सहायक कलाकार परीक्षत साहनी, विद्या सिंहा, सुरेश ओबेरॉय, मीना रॉय, सिधिर व माला जग्गी है| इसमें संगीत राहुल देव बर्मन ने दिया तथा गीतकार योगेश है|
कथा अपने जीवन में प्रेम खोजती अनिता नामक लडकी का है| इस खोज में कठिनाईयां सामना करने के बाद उसके 'जीवन मुक्त' होना दर्शाया गया है|
संगीत
सभी गीत के गीतकार योगेश एवं संगीतकार राहुल देव बर्मन है|
फिजी राज्य के प्रमुखों की सूची
तुई विटी (फिजी के राजा) (1871-1874)
मुख्य लेख: तुई विट्टी
ब्रिटिश और बाद में राष्ट्रमंडल सम्राट (1874-1987)
मुख्य लेख: फिजी की राजशाही
1874 से 1970 तक, ब्रिटिश सम्राट फिजी का राज्य का औपचारिक प्रमुख था। 1970 में, फ़िजी कॉमनवेल्थ में एक स्वतंत्र डोमिनियन बन गया, जबकि क्वीन एलिजाबेथ द्वितीय ने फ़िजी की रानी का रोल संभाला।
सैन्य तख्तापलट और गणराज्य के उद्घोषणा के बाद।
औपनिवेशिक गवर्नर (1874-1970)
मुख्य लेख: फिजी के गवर्नर
फिजी 1874 से 1970 तक एक ब्रिटिश क्राउन कॉलोनीथा। हालांकि ब्रिटिश सम्राट राज्य के प्रमुख थे, व्यवहार में, उनके कार्यों का औपनिवेशिक गवर्नर द्वारा फिजी में अभ्यास किया गया था, जिन्होंने लंदन में ब्रिटिश सरकार के निर्देशों पर काम किया था।
गवर्नर-जनरल (1970-1987)
मुख्य लेख: फिजी के गवर्नर-जनरल
फिजी 10 अक्टूबर 1970 को कॉमनवेल्थ के भीतर एक स्वतंत्र डोमिनियन बन गया। गवर्नर-जनरल का नाम बदलकर गवर्नर कार्यालय रखा गया ; समारोह का एकमात्र परिवर्तन यह था कि गवर्नर-जनरल ने ब्रिटिश, सरकार के बजाय फिजियन की सलाह पर काम किया था।
वीर लोरिक
वीर लोरिक,यादव जाति का एक महान ऐतिहासिक व्यक्तित्व है।   एस॰एम॰ पांडे ने इसे भारत के कृषक-पशुपालक वर्ग में आनेवाले बिरादरियों का राष्ट्रीय महाकाव्य कहा है।
लोरिकायन, या लोरिक की कथा, भोजपुरी भाषा की एक नीति कथा है। इसे यादव जाति की महाभारत का दर्जा दिया जाता है।